נטליה אוריירו

נטליה מריסה אוריירו איגלסיאס (בספרדית: Natalia Marisa Oreiro Iglesias; נולדה ב־19 במאי 1977) המוכרת בשם נטליה אוריירו היא שחקנית, דוגמנית, מנחת טלוויזיה, מעצבת אופנה וזמרת-יוצרת אורוגוואית.

אוריירו התפרסמה בעיקר בזכות אלבומי המוזיקה שהוציאה, ובזכות השתתפותה בטלנובלות כמו "דוגמניות 90.60.90" (אנ'), "עשירים ומפורסמים", "בובה פראית", "קצ'ורה" (אנ'), "אמנדה או" (אנ'), "רק את" (אנ').

בשנים האחרונות שיחקה בסדרות המקור של אמזון פריים וידאו "סנטה אוויטה" (אנ') משנת 2022 את דמותה של אווה פרון וגילמה את קלאודיה בסדרת הריגול "יוסי, המרגל המתחרט" בשנים 2022–2023.

היא הנחתה גם את תוכניות המציאות "גוט טאלנט אורוגוואי" (אנ'), "הזמר במסכה" (אנ') ו-"The Voice אורוגוואי" (אנ').

ביוגרפיה
נטליה אוריירו נולדה במונטווידאו, אורוגוואי ב-19 במאי 1977, בתם של קרלוס פלורנסיו אוריירו פוגיו ושל מייבל כריסטינה איגלסיאס בורי. היא ממוצא גליסיאני ואיטלקי ויש לה אחות גדולה, אדריאנה.

בגיל תשע עברה משפחתה להתגורר במאלגה, ספרד במשך שנתיים, לפני שחזרו לאורוגוואי. היא למדה בבתי הספר היסודיים מספר 30 ו-40 בשכונת וילה דל סרו (אנ') במונטווידאו.

היא החלה ללמוד משחק בגיל שמונה, והחלה לגשת לאודישנים רק בגיל שתים עשרה. במהלך נעוריה היא הופיעה ביותר משלושים פרסומות לטלוויזיה עבור מותגים כמו קוקה קולה, פפסי וג'ונסון אנד ג'ונסון.

 קריירה 
בגיל 16 היא עברה לארגנטינה כדי לקדם קריירת משחק. תחילה היא עבדה כמגישת קליפים בערוץ MTV הלטיני, ולאחר כמה תפקידים קטנים בטלנובלות מקומיות, בשנת 1995 היא קיבלה את תפקידה הראשי הראשון באופרת הסבון "אנה המתוקה" שם גילמה את ורוניקה איטורבה-מונטלבן.

בשנת 1996 היא כיכבה בטלנובלה "דוגמניות 90-60-90".

בשנת 1997 שיחקה בתפקיד ראשי בטלנובלה "עשירים ומפורסמים", שבעקבותיה זכתה להכרה בארגנטינה.

ב-1998 היא שיחקה בסרט הארגנטינאי "ארגנטינאית בניו יורק" (Un Argentino en New York) , שהפך לשובר קופות בארגנטינה. באותה שנה נטליה השיקה את אלבומה הראשון, "Natalia Oreiro" והסינגל "Cambio Dolor", שזכה להצלחה רבה בעולם, הפך לשיר הפתיחה של תפקיד המשחק הבא שלה בטלנובלה "בובה פראית". האלבום מכר בישראל לבדה מעל 50 אלף עותקים. אוריירו שיחקה ב"בובה פראית" לצד השחקן פקונדו ארנה, והיא גילמה את הדמות הראשית, מילגרוס (מילי) אספוסיטו, נערה רגישה ויתומה שגדלה במנזר. על הופעתה ב"בובה פראית", נטליה הייתה מועמדת פעמיים (1998 ו-1999) לפרס "מרטין פיירו" לשחקנית הטובה ביותר בתפקיד ראשי. הטלנובלה הפכה ללהיט בארגנטינה ונמכרה ליותר מ-50 מדינות, ביניהן ישראל.

בשנת 2000 הוציאה אוריירו את אלבומה השני, "Tu Veneno", שזכה גם הוא להצלחה. האלבום מכר בישראל לבדה מעל 100 אלף עותקים.

בינואר 2000 זכתה נטליה לתואר "סלבריטי של המאה" על ידי . היא זכתה לפופולריות רבה ברוסיה ובישראל בזכות ההצלחה של "בובה פראית", ואף הוזמנה לככב בטלנובלה רוסית.

בישראל הופיעה פעמים רבות על במות גדולות ובתוכניות אירוח רבות וזכתה בפרס שחקנית הטלנובלה הטובה ביותר בפרסי ויוה 2000. בשנת 2002 שודר בערוץ ויוה תוכנית ריאליטי בת שלושה חלקים בשם "אני רוצה להיות נטליה" למציאת נטליה אוריירו הישראלית, והיא הייתה אורחת הכבוד של האירוע.

ב־2002 חזרה להשתתף בטלנובלות, ושיחקה ב"קצ'ורה". במקביל הוציאה את אלבומה השלישי "Turmalina". בשנה זו התארחה אוריירו בתוכנית "הראשון בבידור", ובמהלכה, נשך המנחה דודו טופז את זרועה של אוריירו, דבר שהוביל לתלונות מצד צופים שצפו בתוכנית, ופתיחת הליך של הפרות זיכיון נגד שידורי זכיינית השידור "קשת".

כן השתתפה בפרויקטים שונים בקולנוע הארגנטינאי, כגון הסרטים "קליאו וסנדרה" (Cleopatra) ב-2003, ו"החיים האפשריים" (Las Vidas Posibles) ב-2005.

ב-2006 הופיעה בטלנובלה "חיים שלי" (Sos Mi Vida) לצד השחקן שאיתו שיחקה ב"בובה פראית", פקונדו ארנה. הטלנובלה הצליחה בארגנטינה והיא בין הסדרות המובילות בטבלאות הרייטינג. על תפקידה ב"חיים שלי", זכתה לראשונה בפרס השחקנית הקומית בטקס ה"מרטין פיירו".

ב־2007 הופיעה אוריירו בתפקיד אורח בסדרה "פטיטו".

ב-2008 הופיעה בסדרת האינטרנט "אמנדה או" (Amanda O).

אוריירו זכתה ב"קונדור הכסף" הארגנטינאי פעמיים ברצף, בפרס השחקנית הטובה ביותר (ילדות בהסתר,2013; הרופא הגרמני2014).

ב-2013 הופיעה בטלנובלה הארגנטינאית המצליחה "Solamente vos" לצידו של אדריאן סואר. בתפקיד משנה בטלנובלה שיחקה השחקנית מריאנה אספוסיטו, והשתיים שמרו על קשר טוב לאחר הסדרה. באותה השנה חידשה את השיר "Todos Me Miran", של גלוריה טרווי.

ב-2016 יצא הסרט "ג'ילדה", שבו נטליה גם שרה את הפסקול. הסרט מגולל את סיפור חייה של הזמרת הארגנטינאית המפורסמת שעל שמה הוא נקרא, שחייה הסתיימו באופן טרגי לאחר שנהרגה בתאונת דרכים קטלנית יחד עם אמה, בתה ו-3 מחברי הלהקה שלה, 20 שנה קודם לכן. הסרט יצא לאקרנים בישראל בינואר 2017. על תפקידה בסרט זה זכתה ביולי 2017 בפרס שחקנית השנה בבחירת הקהל בטקס "PREMIOS PLATINO" שנערך בספרד.

במרץ 2018 תוכננה לנטליה הופעה בישראל, אולם היא בוטלה יומיים לפני האירוע.

בשנת 2022 גילמה את אווה פרון רעייתו של נשיא ארגנטינה חואן דומינגו פרון בסדרת הטלוויזיה מבית פריים וידאו "סנטה אוויטה". באותה שנה, השתתפה בצילומי סדרה אחרת של אותו השירות, סדרת הריגול "יוסי, המרגל המתחרט" בתור קלאודיה.

בשנת 2023 שיחקה בקומדיה הרומנטית "Casi muerta" בבימויו של השחקן והבמאי הארגנטינאי פרנאן מיראס (אנ'), שהוא רימייק לסרט הספרדי "Bypass" משנת 2012.

בשנת 2024 שיחקה בקומדיה הרומנטית של נטפליקס, "מחנה קיץ עם אמא" (ספ').

 חיים אישיים 
ב־31 בדצמבר 2001 נישאה אוריירו בחשאי לזמר ריקארדו מוז'ו, באי פרננדו די נורוניה. לשניים בן שנולד ב-2012.

אוריירו היא צמחונית מאז שנת 2001 ופעילה למען הסביבה, והנחתה מספר תשדירים של ארגון גרינפיס.

באוקטובר 2021 הוענקה לה ולבנה אזרחות רוסית.

 דיסקוגרפיה 
 אלבומי אולפן 

 1998: Natalia Oreiro
 2000: Tu Veneno
 2002: Turmalina

 פילמוגרפיה 

 קולנוע 
+שנהסרטתפקידהערות1998Un argentino en New Yorkורוניקה "ורו" דה ריצ'י2003קליאו וסנדרה (אנ')מילאגרוס "סנדרה"2007La peliלולה מונטרו2008Las vidas posiblesמרסיה מיקוני2009Música en esperaפאולה אוטרו2010Franciaכריסטינה מרסלהMiss Tacuarembóנטליה "קריסטל" / קנדידה לופז2011Mi primera bodaלאונורה בלאמי2012La despedidaסילבינהילדות בהסתרכריסטינה "צ'ארו"2013הרופא הגרמני (אנ')אווה2016ג'ילדה (אנ')ג'ילדה2017Los últimosד"ר אורטגה2018Re locaפילאר2020Nuestra Nataliaעצמה2021La noche mágicaקירה דמאטו2022היום נתקן את העולם (ספ')סילבינה לזרטהLas Rojasקונסטנסה קורדובה2023AsfixiadosעצמהCasi muertaמריהManuel Ugarte, the destiny of a continentדלמירה אגוסטיני (אנ')2024מחנה קיץ עם אמא (ספ')פטרישיה פיירו2025La noche sin míאווהLa mujer de la filaאנדראהTBALa casaca de Diosאריקה מלבסטיטיPismo Dedu MorozuעצמהThe Rosary of the AndesמדלוןSin equipaje

 טלוויזיה 
+שנהסדרהתפקידהערות1993Alta comediaמרגריטה / פלורנסיהפרק: "Eva florecida"1994Aprender a volarמוניקהטלנובלה1994–1995Inconquistable corazónויקטוריה / נטליהטלנובלה1995–1996Dulce Anaורוניקה איטורבה-מונטלבןתפקיד ראשי; 160 פרקים1996–1997דוגמניות 90.60.90 (אנ')לוסיה פרלטהתפקיד ראשי; 278 פרקים1997–1998עשירים ומפורסמיםולריה גרסיה מנדס דה סאלמותפקיד ראשי; 261 פרקים1998–1999בובה פראיתמילגרוס "מילי" אספוסיטו / צ'וליטותפקיד ראשי; 270 פרקים2002קצ'ורה (אנ')אנטוניה גררו "קצ'ורה" / רוסריו אצ'אבלתפקיד ראשי; 150 פרקים2004תשוקות באל דסאוכרמן מונטוורדהתפקיד ראשי; 68 פרקים2005Botinesרנהפרק: "Bailarina de rosa y verde"Al ritmo del tangoנטליה פאסרז'ה דה אורטגה16 פרקים2006–2007חיים שלי (אנ')אספרנסה "מוניטה" מוניוסתפקיד ראשי; 230 פרקים2007פטיטופטרישיה "פאטו" גונזלס2 פרקים2008–2009אמנדה או (אנ')אמנדה אותפקיד ראשי; 120 פרקים2011Cuando me sonreísלאונורה קמפוספרק: "Patear el tablero"2012–2013lynchאיזבל רייס "מריאנה"תפקיד ראשי (3 עונות); 30 פרקים2013–2014רק את (אנ')אורורה אנדרסתפקיד ראשי; 223 פרקים2015נקמתה של אריאנה (אנ')אריאנה מנדוזה / אנחלס פלגריניתפקיד ראשי; 60 פרקים2018El hostעצמהפרק: "#1.2"2020–2022גוט טאלנט אורוגוואי (אנ')מנחה3 עונות
גרסה של התכנית האמריקאית "America's Got Talent"2022סנטה אוויטה (אנ')אווה פרון7 פרקיםהזמר במסכה (אנ')מנחהגרסה של התכנית הקוריאנית "הזמר במסכה" (אנ')
24 פרקים; שודר בערוץ טלפה2022–2023יוסי, המרגל המתחרטקלאודיהתפקיד ראשי (2 עונות); 16 פרקיםThe Voice אורוגוואי (אנ')מנחהמנחת שתי העונות הראשונות
גרסה של התכנית ההולנדית "The Voice" (אנ')TBALa jefa... aunque no quieraונסה מאסטוןסדרה עתידית של דיסני+Punta blancaמיני-סדרה עתידית

 קישורים חיצוניים 






הערות שוליים

קטגוריה:שחקניות קולנוע וטלוויזיה אורוגוואיות
קטגוריה:שחקניות ילדות אורוגוואיות
קטגוריה:זמרות אורוגוואיות
קטגוריה:זמרות פופ
קטגוריה:דוגמניות אורוגוואיות
קטגוריה:מנחות טלוויזיה
קטגוריה:מעצבות אופנה אורוגוואיות
קטגוריה:צמחוניות אורוגוואיות
קטגוריה:פעילות איכות הסביבה
קטגוריה:שגרירים של רצון טוב - יוניסף
קטגוריה:זמרים השרים בספרדית
קטגוריה:ילידות 1977